Sahar Khodayari

Sahar Khodayari (persia: سحر خدایاری; persialainen ääntäminen: [sæhær xodɒjɒriː]; 1990 – 9. syyskuuta 2019) oli iranilainen nainen, joka tunnettaan mediassa nimellä sininen tyttö. Hän oli Esteghlal -jalkapallomaajoukkueen fani, joka yritti päästä joukkueen peliin naamioituneena mieheksi. 2. syyskuuta 2019 Khodayari kuuli oikeudessa, että häntä uhkaa kuuden kuukauden vankeustuomio. Kun hän poistui oikeustalosta, hän sytytti itsensä tuleen talon edessä protestina. Hän kuoli vammoihinsa viikkoa myöhemmin 9. syyskuuta 2019. Khodayari nousi kuolemansa jälkeen symboliksi protestoinnille naisten alistamista vastaan Islamilaisissa tasavalloissa. 

Hänen kuolemansa herätti keskustelua ympäri maailmaa jalkapallofanien keskuudessa. Kuukausi Khodayarin kuoleman jälkeen Iran salli iranilaisten naisten pääsyn kansainvälisiin tapahtumiin jalkapallostadioneilla, kun Kansainvälinen jalkapalloliitto ilmoitti erottavansa maan liitosta, jos tilannetta ei muutettaisi. Naiset sallittiin ennen tätä viimeksi peleihin ennen vuoden 1979 vallankumousta.

Lähteet

Iranilaiset henkilöt
Vuonna 1990 syntyneet
Vuonna 2019 kuolleet